
Oslo, januar 2017 
Hei alle OHIL medlemmer 
Godt nytt år alle sammen. 
Vi innleder 2017 med et lite nyttårsbrev til våre medlemmer. 
Året som har gått har vært preget av at ting er i endring. Vi som kubb må endre oss, slik som samfunnet eller endrer seg. Det stilles større krav til oss som idrettslag gjennom at vi må benytte oss av egne medlemsregistrerings programmet og det er strenge regler for budsjett og regnskaps registrering for å få tildelt midler fra NIF. 
Vi måtte dessverre i 2016 ende med å avlyse Juniorlekene. Dessverre var det for få påmeldte og da kunne vi ikke gjennomføre. Styret har som målsetting å forsøke å gjennomføre Juniorlekene i 2017. Vi har valgt å flytte arrangementet til september og satser på litt endringer i konseptet for å tilpasse oss noe til samfunnet i endring. 
Det er mye aktivitet i boccia gruppa. Vi har flere spillere som hevder seg godt i Norges toppen og vi er pr, i dag det idrettslaget med flest spillere i klasse 1. 
Det er en liten gruppe som velger å trene på Haukåsen i Liv og Røre gruppa hver onsdag, noen driver med friidrett på torsdag i Ekeberghallen. Det er aktivitet i basketgruppa på mandagene, og sist men ikke minst har vi ispigging som er på Valle Hovin i sesongen på torsdagene. 
Mye god aktivitet, men det er plass til mange flere aktive. 
På årsmøtet i mars 2016 i fikk vi ikke valgt en valgkomite. Det var dessverre for få medlemmer tilstede til å velge noen utenom styret. Vi håper nå at en eller flere av dere kunne tenke dere å stille i valgkomiteen for valget i 2017. Årsmøte dato er satt til 14.mars 2017.  Vi trenger en leder og to medlemmer samt et varamedlem. 
Så hvis du eller noen av de medlemmene du kjenner i OHIL kunne tenke seg denne oppgaven, meld fra til leder Hedi Anne Birkeland hed-pete@online.no  eller nest leder Ivar Asbjørn Bredesen ivar_asbjørn_bredesen@yahoo.no
Vennlig hilsen 
Styret i OHIL 

